Skorpénotvaré

Skorpénotvaré alebo skorpény (lat. Scorpaeniformes) je rad tŕňoplutvovcov.

Charakteristika 
Vyskytujú sa vo všetkých moriach v tropickom a miernom zemepisnom pásme. Sú to morské ryby; vzácne v tečúcich vodách. 
Telo je stlačené, hlava so zvraštenými hrebeňmi a ostňami, žiabrové membrány bez prieplavu. Ak sú šupiny prítomné, tak sú obyčajne ktenoidné. Obyčajne majú 1 chrbtovú plutvu, často v tvare V. Niektorým druhom chýba plynový mechúr. Chrbtové, análne a panvové ostne môžu obsahovať jedové žľazy. Oplodnenie je väčšinou vnútorné. Niektoré druhy kladu vajíčka (ikry) v želatínových balónikoch, larvy sú planktonické. 

V tomto rade sú najjedovatejšie ryby na svete, mnohé z nich sú pestro sfarbené. 

Mnohé druhy žijú na dne alebo blízko neho a živia sa mäkkýšmi alebo rybami. Väčšine z nich sa darí v akváriách, no niektoré druhy vyžadujú živú potravu.

 Systematika  
Systematika skorpénotvarých je mimoriadne sporná, a to tak pokiaľ ide o počet (a teda šírku jednotlivých) čeľadí ako aj o to, či by čeľade nemali byť preradené do iných radov. Nasleduje systém podľa Nelsona (2006) a Catalogue of Fishes (Eschmeyer 2009, skr. CoF).

Skorpénotvaré:
 {?)† rod Pterygocephalus - zaraďované aj pod letúnikovité
 podrad Anoplopomatoidei
 čeľaď Anoplopomatidae 
 podrad Cottoidei
 nadčeľaď Cottoidea
 čeľaď Abyssocottidae 
 čeľaď Agonidae
 čeľaď Bathylutichthyidae
 čeľaď Comephoridae 
 čeľaď hlaváčovité (Cottidae) - CoF vyčleňuje samostatnú čeľaď Cottocomephoridae a iní autori aj Icelidae
 čeľaď Ereuniidae
 čeľaď Hemitripteridae 
 čeľaď Psychrolutidae
 čeľaď Rhamphocottidae
 nadčeľaď Cyclopteroidea 
 čeľaď obloplutváčovité (Cyclopteridae)
 čeľaď Liparidae 
 podrad Dactylopteroidei - často zaraďované ako samostatný rad letúnikotvaré
 čeľaď letúnikovité (Dactylopteridae)
 podrad Hexagrammoidei
 čeľaď Hexagrammidae 
 podrad Normanichthyiodei
 čeľaď Normanichthyidae
 podrad Platycephaloidei
 čeľaď Bembridae - CoF vyčleňuje samostatnú Parabembridae
 čeľaď Hoplichthyidae 
 čeľaď Platycephalidae 
 čeľaď Peristediidae
 čeľaď Plectrogenidae - Nelson ju zaraďuje ako podčeľaď ropušnicovitých
 čeľaď štítnikovité (Triglidae)
 podrad Scorpaenoidei
 čeľaď Aploactinidae 
 čeľaď Caracanthidae - CoF ju zaraďuje ako podčeľaď ropušnicovitých (v užšom zmysle)
 čeľaď Congiopodidae -CoF vyčleňuje samostatnú čeľaď Zanclorhynchidae
 čeľaď Gnathanacanthidae 
 čeľaď Pataecidae
 čeľaď ropušnicovité/skorpénovité (Scorpaenidae) - CoF vyčleňuje samostatné čeľade Apistidae, Eschmeyeridae, Neosebastidae, Sebastidae, Setarchidae, Synanceiidae a Tetrarogidae

Imamura (2004):
 vyčleňuje z čeľade Sebastidae samostatnú čeľaď Sebastolobidae (=rod Sebastolobus)
 do podradu Scorpaenoidei (uňho "nadčeľaď Scorpaenoidea") zahŕňa aj všetky čeľade z vyššie uvedeného podradu Platycephaloidei

 Zdroje 
 Terofal, Fritz: Sladkovodné ryby. Bratislavaa: Ikar, 1997.
 Frank, Stanislav: Akváriové ryby. Bratislava: Príroda, 1984.

Catalogue of Fishes (stav august 2009)

 Iné projekty